Milanka_Stankić
Projekti
Koordinator projekata: “Mocart – život i delo”, Školske kecelje, Govorite li ekološki? Nosilac aktivnosti sa srednjoškolcima u okviru programa Abeceda demokratije u organizaciji grupe 484, vojvođanskog seminara o kompostiranju, Bio-bašta, jedini koordinator iz Republike Srbije u realizaciji projekta SRP4. Učestvovala u pisanju scenarija za emisiju “Subotički talenti” RTV NS, scenarija za eko-maskenbal RTV Beograd 2, Zelenog rakursa, Organske perspektive. To znam i ja, To treba da znaju svi, Prva kanta... Aktivna u Klubu korektivne gimnastike KORAK i deo tima koji organizuje letnje i zimske kampove korektivne gimnastike koji su dobili aktreditaciju Ministarstva prosvete Republike Srbije. Jedan od osnivača Kompost Tima koji u saradnji sa švajcarskim stručnjacima vrši edukaciju najmlađih u oblasti ekologije i kompostiranja. Poseduje međunarodni sertifikat savetnika za kompostiranje. Stalni dopisnik Prosvetnog pregleda i subotičkih medija. Lektorisala sledeće knjige: ”Gledaj kako rastem”, Ljubomira Stankića, "Dopunska ishrana i važnije antropometrijske karakteristike školske dece u Subotici", dr Mirjane Gurinović, ”Subotica zna šta je kompostiranje, grupa autora, ”Boravak dece na bolničkom smeštaju”, Jasmine Knežević. Idejni osnivač i realizator Prve međunarodne konferencije kulturnog turizma ICCUTO koja je okupila predstavnike 5 zemalja, a dobila prodršku UNESKO Kancelarije u Veneciji. Zaposlena u osnovnoj školi od 1989. Učesnik seminara koji neguju komunikaciju i veštine, specijalističkih seminara iz oblasti srpskog jezika, kulture izražavanja, dramskog stvaralaštva... Pedagoški rad obeležile su i sledeće nagrade u oblasti literarnog stvaralaštva: sa učenikom Vladimirom Kluskovićem - 2. republička nagrada za rad ”Moje buduće zanimanje”, Ernest Nimčević - druga nagrada na međunarodnom konkursu u organizaciji Evropskog pokreta na temu ”Moja ulica”. Njeni učenici: Vanja Ivković Ivandekić, Brigita Gergelj, Tamara Zolnajić i Gabriela Ilić imaju objavljene pesme u knjizi ”100 mladih talenata”. Na lingvističkom polju sledeći učenici su osvajali prva mesta na opštinskim i međuopštinskim takmičenjima: Branislava Pižurica, Lidija Cvijetić, Jelena Drča, Bojana Trajčeski, Nikola Matović, Gordana Ristić, Isidora Šinković, Ivanka Višnjić, Vojislav Mihajlović. Pokretač i urednik školskog časopisa u OŠ ”Sonja Marinković”. Jedan od osnivača Društva za srpski jezik ”AZ”, učestvovala u osnivanju Društva Slovenaca u Subotici „Triglav“ i „Ženskih studija“ Za aktivnosti evaluatora udžbenika Izdavačka kuća Klet joj dodelila priznanje za doprinos u negovanju srpskog jezika i kulture govora. Objavljuje radove u naučnim zbornicima u zemlji i inostranstvu. Formirala Bibliotekarsku sekciju „Čitači snova“ u OŠ „Sveti Sava“ u Subotici i nizom aktivnosti promovisala kulturu govora i započela niz međumesnih, regionalnih i međunarodnih projekata sa ciljem da se širi pismenost i kultura izražavanja među učenicima – Staroslovensko nasleđe u srpskom jeziku, „Čitanje Laze“, „Tragom naših Parižana“, „Subotičke inkunabule“ Pomaže učenicima da postanu društveno odgovorni, da brinu o energetskoj efikasnosti, da se bave angažovanom fotografijom i podstiče učenički aktivizam. Jovana Kalaba i Nevena Tot Petin zbog toga stiču sertifikat GIZ-a za preduzetništvo u organskoj poljoprivredi. Sa učenicima je formirala organsku baštu na Bikovu. Bila predsednik profesora srpskog jezika Severnobačkog okruga i koordinator Đačkog parlamenta. Koordinisala rad ekoloških udruženja na teritoriji Grada Subotice. Izlagala rad na Ambasadorskoj konferenciji u Beogradu. Učestvovala u formiranju Kancelarije za mlade u Subotici. Koordinator projekta „Za zelenije i čistije škole Vojvodine“ i ekološkog filma „Moje školsko ekologisanje“ koji je u konkurenciji od 133 filma ušao u izbor od prvih 10 na Kids festu, a na Grin festu u Beogradu ušao u konkurenciju za nagradu. Sarađuje sa slavistima i slavističkim fakultetima u Beču, Trstu, Temišvaru Segedinu i Ljubljani. Neguje preduzetništvo u osnovnim školama. Od školske 20014/15. autor akreditovanog programa „Hrvatski i srpski jezik u kontaktu“.